สศค.มั่นใจ GDP ไตรมาส 4/58 โตดีสุดในรอบปี
สศค.มั่นใจ GDP ไตรมาส 4/58 โตดีสุดในรอบปี คาด GDP ไทยปีนี้เติบโตได้ไม่ต่ำกว่า 2.8% ขณะที่คาดว่าการส่งออกปีนี้จะติดลบ 5.4% พร้อมมองศก.เริ่มฟื้นหนุน GDP ปี59 โต 3.8%
26 พ.ย. 2558

นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง(สศค.) เปิดเผยว่า สศค.มั่นใจว่า เศรษฐกิจไทยในไตรมาส 4 ของปีนี้ จะสามารถเติบโตได้ดีที่สุดในรอบปี โดยคาดว่าจะเติบโตได้ 2.9% ซึ่งเป็นผลมาจากปัจจัยงบลงทุนในปีงบประมาณ 59 ที่ช่วยสนับสนุนอย่างเต็มที่
โดยเชื่อว่าอัตราการขยายตัวของเศรษฐกิจ(GDP)ไทยในปีนี้ จะเติบโตได้ไม่ต่ำกว่า 2.8% ขณะที่คาดว่าการส่งออกปีนี้จะติดลบ 5.4% พร้อมมองว่าเศรษฐกิจไทยจะเริ่มฟื้นตัวได้อย่างต่อเนื่อง และหนุนให้ GDP ปีหน้าเติบโตได้ถึง 3.8%